**Приложение F:**

**Общи условия**

**към договорите за финансиране по**

**Инвестиция 2 (C4.I2): Подкрепа за енергия от възобновяеми източници за домакинствата**

**по процедура чрез подбор**

**BG-RRP-… Национална схема за подпомагане на домакинствата в областта на енергията от възобновяеми източници**

**Член 1 – Общи задължения**

* 1. Крайният получател е длъжен да изпълни предложението за изпълнение на инвестиция, съобразно описанието, съдържащо се в Приложение 1 към договора. Крайният получател се задължава да спазва условията и изискванията, произтичащи от договора за финансиране и всички негови приложения, включително настоящите общи условия, условията за кандидатстване и условията за изпълнение по процедура BG-RRP-4....... Национална схема за подпомагане на домакинствата в областта на енергията от възобновяеми източници, разпоредбите на приложимото национално и европейско законодателство, изискванията на Националния план за възстановяване и устойчивост на Република България (Инвестиция 2 (C4.I2): Подкрепа за енергия от възобновяеми източници за домакинствата), както и ръководства и указания, публикувани от Структурата за наблюдение и докладване (СНД).
  2. При изпълнението на инвестицията и договора за финансиране страните са длъжни да спазват приложимите разпоредби от национални и общностни нормативни актове, включително, но не само, от:
* Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост (Регламент 2021/241);
* Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012 (Финансовия регламент);
* Закона за устройство на територията и приложимите подзаконови нормативни актове по прилагането му;
* Закона за енергетиката и приложимите подзаконови нормативни актове по прилагането му;
* Закона за енергията от възобновяеми източници;
* Постановление № 80 на Министерския съвет от 2022 г. за определяне на правилата за възлагане на дейности по инвестиции от крайни получатели на средства от Механизма за възстановяване и устойчивост (ПМС № 80 / 2022 г.).
  1. Крайният получател трябва да изпълни предложението за изпълнение на инвестиция с грижата на добър стопанин, при спазване на принципите за добро финансово управление (икономичност, ефикасност, ефективност и избягване на двойно финансиране). За тази цел Крайният получател трябва да осигури необходимите финансови средства и да планира изпълнението на предвидените в предложението за изпълнение на инвестиция дейности за неговото пълно и точно изпълнение, и в съответствие с Приложение 1 към договора.
  2. Крайният получател изпълнява задълженията си самостоятелно, без партньор.
  3. Крайният получател има право да сключва договори с изпълнители. Дейностите по монтиране на слънчевите инсталации за битово горещо водоснабдяване и фотоволтаична система до 10 kWp трябва да бъдат извършени от лице, притежаващо необходимата професионална квалификация за това (списък с лицата е наличен на следния интернет адрес: <https://www.seea.government.bg/bg/spisaci/2-uncategorised/9365-2-5-spisaci>).
  4. Крайният получател се задължава, когато е приложимо, да спазва правилата за определяне на изпълнител от крайните получатели, предвидени в ПМС № 80 / 2022 г., когато съгласно одобрената инвестиция възлага дейности с планирана стойност, по-голяма или равна на:

- 50 000 лв. без данък върху добавената стойност, за строителство;

- 30 000 лв. без данък върху добавената стойност, за доставки или услуги.

* 1. Крайният получател отговаря за изпълнението на инвестицията и осъществява контрол върху своите изпълнители и контрагенти с цел навременно и качествено изпълнение.
  2. Крайният получател и СНД са единствените страни (наричани за краткост „страните”) по договора. СНД не се намира в договорни отношения с изпълнителите на крайния получател във връзка с изпълнението на инвестицията. Само крайният получател е отговорен пред СНД за изпълнението на инвестицията.
  3. В срок от 3 години от плащането към крайния получател, инвестицията се поддържа от крайния получател и съответно не се допуска: прекратяване на производството и потреблението на електрическа или топлинна енергия и съхранението на електрическа енергия (ако е приложимо), преотстъпване и/или отдаване под наем на трети лица на системата/инсталация).

В случай на прехвърляне на собствеността на имота, в който е монтирана инсталацията/системата, преди изтичане на 3 години от датата на извършването на плащането от СНД към крайния получател, крайният получател се задължава да осигури съгласието и подписването от новия собственик на имота на договор/договорна клауза, с която новият собственик се задължава да изпълнява условията по този договор за остатъка от определения срок от 3 години.

При неизпълнение на едно от посочените по-горе задължения безвъзмездното финансиране се възстановява от крайния получател.

Спазването на това задължение ще бъде проверявано от СНД чрез извършване на проверки на място, включително внезапни, и/или изискване на документи за установяване на обстоятелствата дали съответният актив се използва на определеното място и за целите на инвестицията, както и дали е в експлоатация.

* 1. Крайният получател е длъжен да застрахова инсталацията/системата срещу кражби, умишлени действия на трети лица, пожар и други природни бедствия и други относими рискове за минимум 3 години след приключване изпълнението на инвестицията.

**Член 2 – Водене и съхраняване на документация. Предоставяне на информация и документация. Поверителност**

2.1. Крайният получател трябва да води пълна, точна и редовна документация, отразяваща изпълнението на инвестицията.

2.2. В изпълнение на чл. 132 от Финансовия регламент, крайният получател е длъжен да съхранява документацията и разходооправдателните документи, включително статистически данни и други данни, отнасящи се до финансирането, както и записи и документи в електронен формат, в продължение на 3 години след плащането по договора за финансиране. Документацията, информацията и документите, отнасящи се до одити, обжалвания, съдебни спорове, искове във връзка с правни задължения или с разследвания на ОЛАФ, се съхраняват до приключването на тези одити, обжалвания, съдебни спорове, искове или разследвания. Документите трябва да се съхраняват на достъпно място и да са картотекирани по начин, който улеснява проверката, а крайният получател следва да посочи точното им местонахождение.

2.3. Крайният получател се задължава да предоставя на СНД или на определените от ръководителя на СНД лица, както и на всички национални и европейски контролни и одитни органи, цялата изисквана информация относно изпълнението на инвестицията в определен от тях срок.

СНД и определените от ръководителя на СНД лица, както и всички национални и европейски контролни и одитни органи имат право да изискват и друга допълнителна информация по всяко време. Информацията се предоставя в срок до 5 работни дни от получаване на искането за информация или в друг срок, определен от посочените лица и органи.

2.4. Когато СНД извършва текуща или последваща оценка на изпълнението на инвестицията, крайният получател се задължава да предостави цялата документация и информация, която би спомогнала за успешното провеждане на оценката, както и да предостави право на достъп до мястото на изпълнение на инвестицията.

2.5. Освен в предвидените в настоящите общи условия случаи крайният получател и СНД, определените от ръководителя на СНД лица, контролните и одитни органи и Европейската комисия са длъжни да пазят поверителността на всички предоставени документи, информация или други материали.

2.6. Крайният получател и СНД, определените от ръководителя на СНД лица, контролните и одитни органи и Европейската комисия при реализиране на правомощията им спазват изискванията за неприкосновеност на личните данни за физическите лица и опазването на търговската тайна за юридическите лица в съответствие с действащото законодателство.

**Член 3 – Визуална идентификация**

3.1. За изпълнение на мерките за информация, комуникация и публичност, съгласно разпоредбите на чл. 34 от Регламент 2021/241 крайният получател е длъжен да представя с финансово-техническияотчет данни за постигнатите резултати и снимков материал.

3.2. За осигуряване видимост на финансирането от Съюза и популяризиране на подкрепата по линия на Механизма за възстановяване и устойчивост СНД разработва Фейсбук страница и на нея поддържа информация за изпълнението на проектите, финансирани по „Национална схема за подпомагане на домакинствата в областта на енергията от възобновяеми източници“.

3.3. Крайният получател предоставя на СНД, националните контролни и одитни органи, Европейската комисия, Европейската служба за борба с измамите, Европейската сметна палата и външните одитори право да публикуват неговите имена, адреса на мястото на изпълнение на инвестицията, предназначението на отпуснатата безвъзмездно финансиране, максималния размер на помощта и съотношението на финансиране на допустимите разходи по инвестицията.

**Член 4 – Конфликт на интереси и свързаност**

4.1. Крайният получател се задължава да предприеме всички необходими мерки за избягване и предотвратяване на конфликт на интереси, както и да уведоми незабавно СНД относно обстоятелство, което предизвиква или може да предизвика подобен конфликт или свързаност. Във връзка с изпълнението на договора за финансиране, крайният получател няма право да предявява разходи по сключени договори с лица, с които е свързан по смисъла на § 1 от допълнителните разпоредби на Търговския закон и/или са обект на конфликт на интереси.

Конфликт на интереси е налице, когато безпристрастното и обективно упражняване на функциите по договора на което и да е лице е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес, съгласно чл. 61 от Финансовия регламент, както и по смисъла на Закона за противодействие на корупцията и за отнемане на незаконно придобитото имущество.

Конфликт на интереси по настоящия член е налице и когато краен получател сключи договор за консултантски услуги с лице на трудово или служебно правоотношение в СНД, докато заема съответната длъжност и една година след напускането й.

* 1. Когато възлага изпълнението на дейности по инвестицията на външни изпълнители по реда на ПМС № 80 / 2022 г. (ако е приложимо), крайният получател следва да спазва следните изисквания:

а) Към датата на подаване на оферта от съответния участник в процедура за възлагане, участникът в процедура за възлагане да не се представлява от лице на трудово или служебно правоотношение в СНД, докато заема съответната длъжност и една година след напускането й;

б) Към датата на подаване на оферта от съответния участник в процедура за възлагане, участникът да няма сключен трудов или друг договор за изпълнение на ръководни или контролни функции с лице на трудово или служебно правоотношение в СНД или докато заема съответната длъжност и една година след напускането й;

в) Към датата на подаване на оферта от съответния участник в процедура по възлагане, лице на трудово или служебно правоотношение в СНД, докато заема съответната длъжност и една година след напускането й не следва да притежава дялове или акции от капитала на участника в процедурата, при изпълнение на дейностите по инвестицията;

г) Към датата на подаване на офертата от съответния участник в процедура за възлагане, участникът да няма сключен договор за консултантски услуги с лице на трудово или служебно правоотношение в СНД, докато заема съответната длъжност и една година след напускането й.

4.3. При установяване на нарушение на някое от задълженията по чл. 4.2 и чл. 4.3, СНД може да прекрати едностранно сключения договор за финансиране и да поиска възстановяване на средствата.

**Член 5 - Допустими разходи**

Без да противоречи на разпоредбите на приложимите при изпълнението на инвестицията и договора национални и общностни нормативни актове, за да бъдат признати за допустими по инвестицията, разходите трябва да отговарят и на изискванията, предвидени в Условията за кандидатстване и Условията за изпълнение на договори по Националната схема за подпомагане на домакинствата в областта на енергията от възобновяеми източници.

**Член 6 – Искане за плащане. Финансово-технически отчети (ФТО)**

6.1. След приключване на изпълнението на дейностите по инвестицията крайният получател подава искане за плащане.

6.2. Искането за плащане следва да е придружено от финансово-технически отчет (ФТО), разходооправдателни документи и документи, удостоверяващи изпълнението на дейностите по инвестицията.

6.3. Крайният получател е длъжен да изготви и представи ФТО в срока, определен в договора за финансиране.

6.4. Отчетът трябва да съдържа пълна информация за всички аспекти на изпълнението на инвестицията и постигането на заложените цели. Информацията следва да се потвърждава от приложените разходооправдателни документи и документи, удостоверяващи изпълнението на дейностите по инвестицията.

6.5. Искането за плащане, ФТО и останалите приложения към искането за плащане се подават чрез ИСМ-ИСУН 2020.

6.6. В случай че представените документи са непълни или некоректно подадени, СНД ще уведоми крайния получател, че отчетът не може да бъде одобрен и плащане не може да бъде направено и са необходими разяснения, корекции и/или допълнителна информация. Изисканите разяснения, корекции и/или допълнителна информация, следва да бъдат представени от крайния получател в срок, определен от СНД.

6.7. Ако крайният получател не спази срока за подаване на отчет поради наличие на обективни и непредвидими обстоятелства, той трябва да подаде отчета възможно най-бързо и представи пояснение за причините, довели до закъснението.

6.8. В случай че крайният получател не представи ФТО в предвидения срок или след него при условията на предходната точка, СНД има право да прекрати договора.

**Член 7 - Одобрение на разходите и на ФТО.**

7.1. СНД одобрява разходите и ФТО, когато установи, че инвестицията е изпълнена и че разходите и ФТО отговарят на всички изисквания на договора, настоящите общи условия, условията за кандидатстване и условията за изпълнение, както и на приложимите нормативни актове.

Разходите се одобряват, когато са налице едновременно следните условия:

а) разходите са за дейности, съответстващи на предвидените в одобреното предложение за изпълнение на инвестиция и са извършени от допустим получател на помощта;

б) разходите попадат във включени в Условията за кандидатстване и в одобреното предложение категории разходи;

в) разходите са за реално доставени продукти, извършени услуги, строителни и монтажни работи и положен труд;

г) разходите са извършени законосъобразно съгласно приложимото право на Европейския съюз и българското законодателство;

д) разходите са за дейности, по отношение на които са спазени принципите за свободна конкуренция, равнопоставеност, недопускане на дискриминация, пропорционалност и публичност при събиране, разглеждане и оценяване на оферти и сключването на договори от страна на крайните получатели на средства за изпълнение на инвестиции по Механизма за възстановяване и устойчивост, когато това е приложимo.

Когато не е налице поне едно от изброените обстоятелства, СНД не одобрява разходите.

7.2. При неизпълнение на предвидените дейности по договора СНД може да не признае изцяло извършените от крайния получател разходи. Определянето на степента на изпълнение на инвестицията и извършените дейности по нея се основава на приложимите европейски и национални норми, както и на правилата, утвърдени от СНД.

7.3. СНД се произнася по ФТО и другите документи, приложени към искането за плащане, при спазване на приложимите нормативни актове, договора за финансиране, настоящите общи условия, Условията за кандидатстване и Условията за изпълнение.

7.4. СНД може да спре срока за произнасяне по дадено искане за плащане/отчет, като уведоми писмено крайния получател, че искането/отчетът не може да бъде одобрен поради необходимост от разяснения, корекции, допълнителна информация или допълнителни документи. В такива случаи СНД може да изиска разяснения, корекции и/или допълнителна информация, които трябва да бъдат представени в срок, определен от СНД.

СНД може да спре срока за произнасяне по дадено искане за плащане/отчет, когато се извършват допълнителни проверки (включително проверки на място). Срокът се спира до приключване на проверката, за което СНД уведомява писмено крайния получател.

СНД може да спре срока за произнасяне по дадено искане за плащане/отчет, при случаи на установени нередности по смисъла на чл. 13.2 или данни за такива, до изясняване на обстоятелствата, свързани с нередността, за което уведомява писмено крайния получател.

В тези 3 случая, срокът за произнасяне продължава да тече от датата на получаване изисканите разяснения, корекции, допълнителна информация и/или допълнителни документи, съответно от изпращане на уведомление до крайния получател за приключване на проверката или за произнасянето по нередността.

7.5. Когато за вземането на решение от страна на СНД е необходимо становище от друг орган, срокът за вземане на решение се удължава с нормативно определения срок за издаване на съответния документ.

**Член 8 –** **Технически и финансови проверки**

8.1. В хода на изпълнение на инвестицията и след подаване на искане за плащане и ФТО СНД има право да извършва технически и финансови проверки на изпълнението. СНД извършва проверка по документи, като може да извършва проверка на мястото на изпълнение на инвестицията.

8.2. Крайният получател е длъжен да допуска СНД, определени от ръководителя на СНД лица, националните контролни и одитни органи, Европейската прокуратура, Прокуратурата на Република България, Европейската комисия, Европейската служба за борба с измамите, Европейската сметна палата, външни одитори, Агенцията за държавна финансова инспекция и Националната агенция за приходите да проверяват, посредством проучване на документацията му или проверки на място (включително и внезапни), изпълнението на инвестицията, и да проведат пълен одит, при необходимост, въз основа на разходооправдателните документи и други документи, свързани с финансирането на инвестицията. Тези проверки могат да се провеждат до изтичане на срока, посочен в чл. 2.2.

8.3. Крайният получател е длъжен да допусне органите и лицата по чл. 8.2 да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство. За тази цел крайният получател се задължава да предостави на служителите или представителите на тези органи и лица достъп до мястото на инвестицията, както и до всички документи, свързани с финансово-техническото изпълнение на инвестицията, както и да направи всичко необходимо, за да улесни работата им. Предоставеният достъп е поверителен спрямо трети страни без ущърб на публично-правните им задължения.

8.4. В случай че крайният получател не представи горепосочените документи при поискване от страна на лицата и органите по чл. 8.2, това е основание за искане от страна на СНД за възстановяване на безвъзмездното финансиране, когато такава вече е била изплатена по договора.

**Член 9 – Окончателен размер на финансирането. Плащане**

9.1. Общата сума, която СНД ще изплати на крайния получател, не може да надвишава максималния размер на помощта, предвиден в договора и неговия бюджет.

9.2. Размерът на безвъзмездното финансиране по договора е дължим до размера на одобрените допустими разходи по чл. 5. Извършените от крайния получател недопустими разходи не подлежат на възстановяване.

9.3. СНД извършва плащането на безвъзмездното финансиране в срока по договора за финансиране и в съответствие с предвиденото в настоящите общи условия след одобрение на разходите и одобрението ФТО.

9.4. СНД може да не извърши плащането, когато:

а) изпълнението на договора е опорочено поради нередности по смисъла на чл. 13.2, измама по смисъла на същия член или нарушение на задълженията;

б) е необходимо да се провери дали наистина са допуснати предполагаемите нередности по смисъла на чл. 13.2, измама по смисъла на същия член или нарушение на задълженията.

9.5. В допълнение и без да се засягат правата за прекратяване на договора съгласно настоящите общи условия, СНД може, с надлежно мотивирано решение да намали първоначално предвидения размер на безвъзмездното финансиране, когато проектът не е изпълнен или е изпълнен незадоволително, частично или със закъснение.

9.6. Плащането се счита за извършено в деня на нареждането на сумата от банковата сметка на СНД по банковата сметка на крайния получател.

**Член 10 – Право на собственост/ползване на резултатите и закупеното оборудване**

10.1.Правото на собственост върху резултатите от инвестицията, включително закупеното оборудване (инсталация или система), отчета и други документи, свързани с него, възникват и принадлежат на крайния получател.

10.2. Крайният получател предоставя на СНД, националните контролни и одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на извършваните от тях проверки всички документи, свързани с инвестицията, независимо от формата им.

**Член 11 – Изменение на договора и инвестицията. Прехвърляне на права и задължения по договора**

11.1. Изменение, включително чрез допълване, на договора за финансиране или на инвестицията се извършва при изрично съгласие на страните по него.

Договорът за финансиране или одобрената инвестиция може да бъде изменян по инициатива на СНД или по искане на крайния получател, когато това се основава на свързани с процедурата промени в правото на Европейския съюз и/или българското законодателство, в политиката на европейско и/или национално ниво, произтичаща от стратегически документ, или в Националния план за възстановяване и устойчивост на Република България и/или Механизма за възстановяване и устойчивост.

Одобреното с договора за финансиране предложение може да бъде изменяно по мотивирано искане на крайния получател и извън изброените случаи

11.2. Крайният получател няма право да изпълнява инвестицията при предлаганите от него изменени условия преди сключването на допълнително споразумение, а изменението влиза в сила след подписване на допълнително споразумение между СНД и крайния получател.

В този случай крайният получател трябва да подаде искане за изменение на договора и/или инвестицията най-късно в едномесечен срок преди датата на влизане в сила на исканото изменение, освен ако са налице особени обстоятелства, надлежно обосновани от крайния получател и приети от СНД. СНД се произнася по искането в срок до 15 работни дни от получаването му, като има правото да откаже исканото изменение, както и да изисква допълнителни пояснения и документи, обосноваващи исканото изменение.

11.3. Изменение чрез уведомление от едната страна и одобрение от другата, без подписването на допълнително споразумение, се извършва в следните случаи:

а) отстраняване на технически грешки в инвестицията с изключение на промяна на минималните технически и функционални характеристики, индикатори и цели;

б) уеднаквяване на текстове в договора и/или приложенията към него.

В тези случаи страната, която иска изменението следва да уведоми другата страна и да обоснове необходимостта от извършване на промяната, като допълнително споразумение не се подписва. Получилата уведомлението страна може в срок от 15 работни дни от получаване на уведомлението да възрази или да изпрати коригиращо насрещно уведомление.

Изменението влиза в сила при липса на възражение в 15-дневния срок – след изтичането му или при коригиращо насрещно уведомление – с изтичане на 15-дневен срок от изпращането му.

11.4. Изменение чрез уведомление от едната страна, без одобрение от другата и без подписването на допълнително споразумение, се извършва в следните случаи:

а) промяна в адреса за кореспонденция и контакти;

б) промяна в имената на крайния получател.

11.5. Недопустими са изменения, които:

а) водят до увеличаване на първоначално договорения процент и размер на безвъзмездното финансиране, предвидени в договора;

б) които поставят под въпрос постигането на целите и планираните резултати на инвестицията и могат да доведат до внасяне на изменения в инвестицията, които биха поставили под въпрос решението за отпускане на безвъзмездното финансиране;

в) които биха представлявали нарушение на принципа на равнопоставеност на кандидатите и нарушават конкурентните условия, заложени в условията за кандидатстване и изпълнение, и приложимата нормативна уредба към съответната процедура за предоставяне на безвъзмездно финансиране.

11.6. Правата и задълженията по договора за финансиране не могат да бъдат прехвърляни или възлагани на трето лице без съгласието на страните по договора. Прехвърлянето може да стане с подписване от СНД, крайния получател и приобретателя на допълнително споразумение към договора за финансиране.

**Член 12– Спиране. Извънредни обстоятелства**

12.1. Крайният получател е длъжен да уведоми незабавно СНД за възникването на обстоятелства, които могат да възпрепятстват или забавят изпълнението на инвестицията.

12.2. Крайният получател може да спре временно изпълнението на инвестицията изцяло или отчасти, ако възникнат извънредни обстоятелства, които правят продължаването му твърде трудно или рисковано, ако въпреки спирането инвестицията ще бъде изпълнена в срока за изпълнение съгласно договора. Крайният получател трябва да изпрати уведомление за спиране на изпълнението на инвестицията до СНД.

12.3. Крайният получател с одобрението на СНД може да спре временно изпълнението на инвестицията изцяло или отчасти, ако възникнат извънредни обстоятелства, които правят продължаването му твърде трудно или рисковано, ако при спирането инвестицията няма бъде изпълнена в срока за изпълнение съгласно договора. Крайният получател трябва да изпрати искане и обосновка за спиране на изпълнението на инвестицията до СНД, като приложи цялата необходима информация. СНД може да не одобри спирането, когато то е необосновано или би поставило под риск постигането на етапите и целите.

12.4. В случаите по чл. 12.2 и 12.3 крайният получател е длъжен да направи необходимото, за да намали до минимум срока на спиране на изпълнението и да го възобнови, щом обстоятелствата позволят това, както и да уведоми незабавно СНД за тези свои действия.

12.5. СНД или определено от ръководителя на СНД лице може да изискат от крайния получател да спре временно изпълнението на инвестицията в цялост или отчасти, ако възникнат извънредни обстоятелства, включително при съмнение за нередност по смисъла на чл. 13.2, които правят продължаването на изпълнението твърде трудно или рисковано.

12.6. В случаите по чл. 12.3 и 12.5 срокът на изпълнение на инвестицията се удължава с толкова време, колкото е продължило спиране на изпълнението, за което страните подписват допълнително споразумение.

12.7. Извънредно обстоятелство е всяка непредвидима изключителна ситуация или събитие, което е извън контрола на съответната страна и не позволява тя да изпълни задълженията си по договора, възникването му не може да се отдаде на грешка или небрежност от нейна страна или от страна на нейни изпълнители и не може да се преодолее при полагане на дължимата грижа.

Извънредно обстоятелство не представляват недостатъци в оборудването или материалите или закъснения в предоставянето им, трудови спорове, стачки или финансови затруднения.

12.8. Без това да дерогира или променя други клаузи на настоящия член, страната, засегната от извънредно обстоятелство, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от настъпването му, както и да предприеме всички необходими мерки за ограничаване до минимум на възможните вредни последици.

12.9. Страните не отговарят за нарушение на задълженията си по договора, ако не са в състояние да ги изпълняват поради възникване на извънредно обстоятелство.

**Член 13–** **Прекратяване на договора**

13.1. Ако някоя от страните счита, че договорът повече не може да се изпълнява ефективно, тя следва да се обърне за съгласуване към другата страна. Ако страните не постигнат споразумение за разрешаване на проблема, всяка от тях има право да прекрати договора с едномесечно писмено предизвестие, без задължение за изплащане на обезщетение, освен в случаите, в които крайният получател дължи предоставени му средства, които са недължимо платени, надплатени суми, неправомерно получени или неправомерно усвоени или не са потвърдени по надлежния ред.

13.2. СНД има право да прекрати договора без предизвестие и без да изплаща каквито и да било обезщетения, когато:

а) крайният получател е осъден с влязла в сила присъда за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс или за престъпление, аналогично на тези по т. 1, в друга държава членка или трета страна, или за друга незаконна дейност, ако тази незаконна дейност накърнява финансовите интереси на Съюза;

б) крайният получател допусне нередност;

„Нередност“ е нарушение на разпоредба на правото на Съюза или на националното право, произтичащо от действие или бездействие, или чрез намаляването или загубата на приходи, произтичащи от собствени ресурси, които се събират направо от името на Съюза или чрез извършването на неоправдан разход.

в) крайният получател неоснователно не изпълнява някое от задълженията си по договора за финансиране и/или приложенията към него и продължава да не го изпълнява или не представя задоволително обяснение в срок от 5 работни дни след изпращането на писмено уведомление от страна на СНД;

г) съществува подозрение в измама съгласно чл. 3, пар. 2 от Директива (ЕС) 2017/1371 на Европейския парламент и на Съвета от 5 юли 2017 година относно борбата с измамите, засягащи финансовите интереси на Съюза, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до изпълнителите на крайния получател;

д) крайният получател не изпълнява задълженията по чл. 2 и чл. 8;

е) крайният получател декларира неверни или непълни данни с цел да получи безвъзмездното финансиране, предмет на договора, или представи отчети с невярно съдържание;

ж) е установено нарушение по чл. 4 или че крайният получател е опитал да повлияе на вземането на решение от страна на СНД, свързано с отстраняването и подбора, включително чрез предоставяне на заблуждаваща информация.

13.3. Преди или вместо да прекрати договора по силата на разпоредбите на този член, СНД има право да вземе предпазни мерки, които се изразяват във временно прекратяване на плащанията без предизвестие.

**Член 14 – Възстановяване**

14.1. Крайният получател се задължава да възстанови на СНД всички установени като недължимо платени и надплатени суми, неправомерно получените и неправомерно усвоените средства в 14-дневен срок от съобщаването за това.

14.2. Крайният получател се задължава да възстанови на СНД всички получени средства по договора и когато 3 или повече пъти не е осигурил достъп или не е намерен на местоизпълнението на инвестицията без обективни причини.

14.3 В случай на неправомерно прекратяване на договора от страна на крайния получател и в случаите, предвидени в чл. 14.2, СНД може да изиска изцяло или частично възстановяване на вече изплатените суми от безвъзмездното финансиране, съразмерно с тежестта на нарушенията, като предостави на крайния получател възможност да изложи позицията си.

14.4. При възстановяване на дължимите средства преди изтичане на указания срок не се дължи лихва за забава, като крайният получател се задължава да уведоми писмено СНД за доброволното възстановяване в срок от 5 работни дни след извършването му.

14.5. Когато крайният получател не възстанови дължимите суми в указания срок, СНД уведомява Националната агенция за приходите.

14.6. Банковите такси, свързани с възстановяването на дължими суми на СНД, са изцяло за сметка на крайния получател.

**Член 15 – Отговорност**

15.1. СНД не носи отговорност за вреди, нанесени на крайния получател или имуществото му по време на изпълнение на инвестицията или като последица от нея.

15.2. СНД не носи отговорност, произтичаща от искове или жалби поради нарушение на нормативни изисквания от страна на крайния получател или избрани от него изпълнители на дейности по инвестицията или искове или жалби за нарушения на правата на трети лица.

15.3. Крайният получател поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на инвестицията или като последица от нея.

**Член 16 – Приложим закон и уреждане на спорове**

16.1. По отношение на настоящия договор се прилага законодателството на Република България.

16.2. Страните са длъжни да положат всички усилия, за да постигнат уреждане на възникнали между тях спорове по взаимно съгласие. Всяка от страните е длъжна да отговори в срок от 5 работни дни на искане на другата страна за уреждане на възникнал спор по взаимно съгласие. След изтичането на този срок, или ако опитите за уреждане на спора не са довели до резултати в срок от 20 работни дни от датата на първото искане, всяка от страните може да уведоми писмено другата, че смята процедурата за неуспешна.